La Casa Municipal de Cultura acull una exposició d'homenatge a l'artista plàstic Damián L. Gonçalves
05 de novembre 2019

![](/media/ewujaxf3/21_c_homenaje-damian-goncalves.jpg)  
  

La Casa Municipal de Cultura del Port de Sagunt ret homenatge a Damián L. Gonçalves, un artista plàstic del Port de Sagunt, a través d'una exposició que servirà per a homenatjar-lo. La mostra s'inaugurarà el dia 6 de novembre a les 19.00 h, gràcies a la cessió de les seues obres per part de les companyies teatrals, amics i familiars. Estarà oberta fins al 30 de novembre.

  

L'exposició preparada pel Fòrum de Creadors del Camp de Morvedre, pretén posar en valor la multidisciplinarietat de l'artista, així com el seu llegat professional en les arts escèniques. Els visitants podran admirar el seu univers creatiu basat en el dibuix, el so, les llums, les escenografies i els xicotets objectes en els quals utilitzava material de rebuig.

  

Entre les col·laboracions com a escenògraf més populars de Gonçalves destaquen entre d’altres les obres teatrals _El alma se serena_ i _María la jabalina._ També cal ressenyar el seu treball en la companyia veterana del Port de Sagunt, Hongaresa de Teatre, en produccions com _La Piedra de la locura, Encendidas_ i _Piedra encrucijada_, en les quals va ser dissenyador d'espais escènics.

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-una-exposicio-d-homenatge-a-l-artista-plastic-damian-l-goncalves/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-una-exposicio-d-homenatge-a-l-artista-plastic-damian-l-goncalves/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-una-exposicio-d-homenatge-a-l-artista-plastic-damian-l-goncalves/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-una-exposicio-d-homenatge-a-l-artista-plastic-damian-l-goncalves/)